KIRJALLINEN KYSYMYS E-1512/00 esittäjä(t): Piia-Noora Kauppi (PPE-DE), Ari Vatanen (PPE-DE), Ilkka Suominen (PPE-DE), Karl von Wogau (PPE-DE), Roger Helmer (PPE-DE), Malcolm Harbour (PPE-DE), Struan Stevenson (PPE-DE), Den Dover (PPE-DE), Astrid Lulling (PPE-DE), John McCartin (PPE-DE), Dana Scallon (PPE-DE), Marjo Matikainen-Kallström (PPE-DE), Christian Rovsing (PPE-DE), James Provan (PPE-DE), James Elles (PPE-DE), Charlotte Cederschiöld (PPE-DE), Karla Peijs (PPE-DE), Elly Plooij-van Gorsel (ELDR), Bertel Haarder (ELDR), Charles Tannock (PPE-DE), Paul Rübig (PPE-DE), John Purvis (PPE-DE), Markus Ferber (PPE-DE), Christian von Boetticher (PPE-DE), Thierry Cornillet (PPE-DE), Robert Goodwill (PPE-DE), Astrid Thors (ELDR), Giles Chichester (PPE-DE), Konrad Schwaiger (PPE-DE), Bashir Khanbhai (PPE-DE), Robert Sturdy (PPE-DE), Earl of Stockton (PPE-DE), Mikko Pesälä (ELDR), Samuli Pohjamo (ELDR), Jonathan Evans (PPE-DE), Jacqueline Foster (PPE-DE), Carmen Fraga Estévez (PPE-DE), Jan Mulder (ELDR), Encarnación Redondo Jiménez (PPE-DE), Francesco Fiori (PPE-DE), Arlindo Cunha (PPE-DE), Hedwig Keppelhoff-Wiechert (PPE-DE), Elisabeth Jeggle (PPE-DE), Joseph Daul (PPE-DE) ja Reino Paasilinna (PSE) komissiolle. Komission kanta Britannian turkistarhauksen kieltämiseen ja komission toteuttamat toimenpiteet.



Virallinen lehti nro 081 E , 13/03/2001 s. 0048 - 0049



KIRJALLINEN KYSYMYS E-1512/00 esittäjä(t): Piia-Noora Kauppi (PPE-DE), Ari Vatanen (PPE-DE), Ilkka Suominen (PPE-DE), Karl von Wogau (PPE-DE), Roger Helmer (PPE-DE), Malcolm Harbour (PPE-DE), Struan Stevenson (PPE-DE), Den Dover (PPE-DE), Astrid Lulling (PPE-DE), John McCartin (PPE-DE), Dana Scallon (PPE-DE), Marjo Matikainen-Kallström (PPE-DE), Christian Rovsing (PPE-DE), James Provan (PPE-DE), James Elles (PPE-DE), Charlotte Cederschiöld (PPE-DE), Karla Peijs (PPE-DE), Elly Plooij-van Gorsel (ELDR), Bertel Haarder (ELDR), Charles Tannock (PPE-DE), Paul Rübig (PPE-DE), John Purvis (PPE-DE), Markus Ferber (PPE-DE), Christian von Boetticher (PPE-DE), Thierry Cornillet (PPE-DE), Robert Goodwill (PPE-DE), Astrid Thors (ELDR), Giles Chichester (PPE-DE), Konrad Schwaiger (PPE-DE), Bashir Khanbhai (PPE-DE), Robert Sturdy (PPE-DE), Earl of Stockton (PPE-DE), Mikko Pesälä (ELDR), Samuli Pohjamo (ELDR), Jonathan Evans (PPE-DE), Jacqueline Foster (PPE-DE), Carmen Fraga Estévez (PPE-DE), Jan Mulder (ELDR), Encarnación Redondo Jiménez (PPE-DE), Francesco Fiori (PPE-DE), Arlindo Cunha (PPE-DE), Hedwig Keppelhoff-Wiechert (PPE-DE), Elisabeth Jeggle (PPE-DE), Joseph Daul (PPE-DE) ja Reino Paasilinna (PSE) komissiolle (12. toukokuuta 2000) Aihe: Komission kanta Britannian turkistarhauksen kieltämiseen ja komission toteuttamat toimenpiteet Jäsenvaltioiden aika reagoida Britannian ehdottamaan turkistarhauksen kieltämiseen päättyi 13. maaliskuuta. Viisi jäsenvaltiota (Espanja, Italia, Ranska, Suomi ja Tanska) toivat ilmi vakavan huolestumisensa toimenpiteen johdosta, ja Ranska antoi asiasta yksityiskohtaisen lausunnon, jossa vastustettiin kiellon hyväksymistä. Kuten komissio tietää, tällä ehdotuksella ei ole tieteellistä pohjaa (eikä Britannia tätä väitäkään), ja brittiläisten viranomaisten näkemyksen mukaan ehdotuksen perustana ovat eettiset syyt. Kuten komissio tietää, turkistarhaus on tarkkaan säännelty maatalouden ala. Kansallisten ja EU:n lakien lisäksi sitä säännellään turkiseläimiä koskevalla Euroopan neuvoston suosituksella, joka hyväksyttiin kesäkuussa 1999 kaikkien EU:n jäsenvaltioiden ja komission tuella. EU on maailman suurin tarhaturkisten tuottaja, ja ala työllistää suoraan ja välillisesti tuhansia ihmisiä. Eikö komissio tässä tilanteessa pidäkin epäloogisena ja vääränä, että jäsenvaltio jättää huomiotta legitiimiä maatalousalan toimintaa sääntelevän EU:n lainsäädännön ja kieltää kyseisen toiminnan ilman perinpohjaisia ja asianmukaisia perusteita? Eikö komissiota huoleta, että perusteettomista eettisistä syistä johtuvan kiellon hyväksymistä pidettäisiin ennakkotapauksena ja että samoja perusteita voitaisiin käyttää kieltämään muiden hyötyeläinten pitäminen tai käynnistämään EU:n direktiivien vastaisia toimenpiteitä eläinten kuljetusten suhteen? Eikö komission pitäisi edellä mainituista syistä johtuen mitä pikimmin omaksua Ison-Britannian kieltoehdotusta vastustava kanta ja seurata Ranskan esimerkkiä antamalla asiasta yksityiskohtainen lausunto? Franz Fischlerin komission puolesta antama vastaus (3. heinäkuuta 2000) Teknisiä standardeja ja määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY(1) mukaisesti komissiolle ilmoitetussa lakiluonnoksessa kielletään Yhdistyneessä kuningaskunnassa eläinten kasvattaminen ja pitäminen yksinomaan tai pääasiassa niiden turkin arvon vuoksi. Eläinlajeihin, joita yleisesti pidetään niiden turkin arvon vuoksi, sovelletaan tiettyjen perustamissopimuksen liitteessä II (nykyinen liite I) lueteltujen tuotteiden yhteisestä markkinajärjestelystä 28 päivänä kesäkuuta 1968 annetussa neuvoston asetuksessa (ETY) N:o 827/68(2) perustettua yhteistä markkinajärjestelyä. On vakiintunut käytäntö, että aina kun tällainen yhteinen markkinajärjestely on olemassa, jäsenvaltioiden valtuuksia toteuttaa toimenpiteitä, jotka saattaisivat vaarantaa markkinajärjestelyn yhdenmukaisen soveltamisen, on rajoitettu. Toisaalta on kuitenkin selvää, että jäsenvaltioilla on tietty harkintavalta toteuttaa oikeutettuihin tavoitteisiin suunnattuja toimenpiteitä muilla aloilla kuin maataloudessa, vaikka ne olisivatkin ristiriidassa yhteisen markkinajärjestelyn toiminnan kanssa. Kun lakiluonnos aikanaan hyväksytään, sen vaikutukset yhteisön sisäiseen kauppaan olisi otettava huomioon erityisesti Yhdistyneeseen kuningaskuntaan suuntautuvan, kasvatusta tai teurastamista varten tapahtuvan turkiseläinten tuonnin osalta. Jos lakiluonnokseen sisältyvästä tuotannon kieltämisestä aiheutuu esteitä yhteisön sisäiselle kaupalle, ne voidaan kuitenkin mahdollisesti perustella eettisillä syillä, tosin ainoastaan perustamissopimuksessa ja yhteisöjen tuomioistuimen oikeuskäytännössä vahvistetuissa rajoissa. Komissio huomauttaa, että eläinlääkintäalan tiedekomitea käynnisti äskettäin tutkimuksen, jolla on tarkoitus valmistella yhteisön tulevaa lainsäädäntöä. Sen tavoitteena on turkkinsa arvon vuoksi pidettyjen eläinten hyvinvointia koskevien yhteisten sääntöjen vahvistaminen. On suotavaa, että kaikki jäsenvaltiot odottavat tämän työn tulosten valmistumista ennen turkistarhaukseen liittyvien yksipuolisten toimenpiteiden toteuttamista. (1) EYVL L 204, 21.7.1998. (2) EYVL L 151, 30.6.1968.